Covent Garden
Store norske leksikon,Geografi,Verdens geografi,Europa,Storbritannia og Nord-Irlands geografi
Covent Garden er en plass i Westminster i det sentrale London, på nordbredden av Themsen. Det var opprinnelig navn på en klosterhage eid av Benediktinerordenen. Senere ble arealet benyttet som markedsplass; i mer enn tre hundre år var dette byens største frukt-, grønnsaks- og blomstermarked.
Markedet flyttet i 1974 til Nine Elms, på sørbredden av Themsen, og kalles New Covent Garden Market. Det gamle markedet på nordbredden er nå bygd om til butikker og restauranter. Livlig handel og yrende folkeliv har også gjort Covent Garden til et populært turistmål. Her ligger London Transport Museum og ikke minst Royal Opera House. Sistnevnte kalles ofte «Covent Garden» i dagligtalen. Les mer i Store norske leksikon Covent Garden-operaen London Storbritannia